Public procurement notice: Additional Information
Published: 2023-06-14
Buyer: Debrecen Megyei Jogú Város Önkormányzata
Country: HU
Contract type: Services
Procedure: Open procedure
CPV classification: 71320000 | 71322000: Civil engineering design services
Submission deadline: 2023-06-20
Award criteria: The most economic tender

Technical requirements: 25.) Az Ajánlat részét képezi a közbeszerzési dokumentumokban szereplő ártáblázat hiánytalanul beárazott példánya (Szakmai ajánlat).
26.) Az eljárásban közreműködő felelős akkreditált közbeszerzési szaktanácsadó: Dr. Paróczai Bernadett, Lajstromszáma: 00176.
27.) Ajánlatkérő a közbeszerzési dokumentáció részeként kiadott ártáblázat alapján, a szakmai ajánlat részeként kéri az ajánlattevőktől a tervezési díj megbontását engedélyezési és kiviteli tervdokumentációra.
E körben felhívjuk a Tisztelt Ajánlattevők figyelmét, hogy az engedélyezési tervdokumentáció a teljes tervezési díj 65 %-ánál magasabb nem lehet. Amennyiben Ajánlattevő az engedélyezési tervdokumentáció értékét a teljes tervezési díj 65 %-ánál magasabb összegben határozza meg, az az ajánlat érvénytelenségével jár.
28.) A Kbt.141.§ (4) bek. a) pontjára tekintettel a Felek megállapodnak abban, hogy a garanciális időszak alatt (a jótállási biztosíték érvényességének ideje alatt) Megrendelő teljeskörű tervfelülvizsgálatot rendelhet meg a Tervezőtől, amennyiben Megrendelő biztosítja az ahhoz szükséges fedezetet, mely feladatnak a határideje a megrendeléstől számított 90 naptári nap, ellenértéke a teljes tervezési díj 15%-a. A tervfelülvizsgálat megrendeléséről a Felek jegyzőkönyvet vesznek fel, mely nem minősül szerződésmódosításnak. A kivitelezésre irányuló közbeszerzési eljárás(ok) során beérkezett tisztázó kérdésekből fakadó szükségessé való tervmódosításokat Ajánlatkérő nem tekinti tervfelülvizsgálatnak.
29. Jelen közbeszerzés a Kbt. 53. § (6) bekezdése alapján feltételes közbeszerzési eljárás. Megrendelő a beruházás megvalósításához szükséges fedezet biztosítása érdekében állami támogatást magába foglaló támogatási szerződés módosítására irányuló kérelmet nyújtott be. A szerződés hatálybalépésének feltétele a többlettámogatás megítélése és a támogatási összeg Megrendelő számláján történő jóváírása és/vagy a szükséges fedezet Megrendelő által történő megelőlegezése és/vagy saját forrásból történő biztosítása és minderről Tervező Megrendelő által történő értesítése. A fenti feltétel teljesüléséről Megrendelő levélben értesíti a Tervezőt, mely levél kézhezvételét követő első munkanap tekinthető a szerződés hatálybalépési dátumának. Amennyiben a tervezési szerződés nem lép hatályba a szerződéskötést követő 6 hónapon belül, - Felek eltérő megállapodásának hiányában - a Szerződés megszűnik. A szerződés megszűnik abban az esetben is, ha Megrendelő a szerződéskötést követő 6 hónapon belül akként dönt, hogy a szerződés hatálybalépéséhez szükséges forrás nem kerül biztosításra, és erről Tervezőt értesíti. Ezen esetekben a Tervező a Megrendelővel szemben a fenti okból semmiféle jogcímen nem támaszthat igényt.
30. Ajánlatkérő kizárja a gazdálkodó szervezet létrehozását, de közös ajánlattétel esetén az ajánlatban a közös ajánlattevőknek csatolniuk kell egy cégszerűen aláírt megállapodást a közbeszerzési dokumentumokban részletezett minimális tartalommal.
2.) Ha több ajánlattevő közösen nyújt be ajánlatot, akkor az arról szóló egyetemleges teljesítési kötelezettségvállalást tartalmazó megállapodást az ajánlathoz csatolni kell. A megállapodás minimális tartalmi elemeit a további közbeszerzési dokumentumok tartalmazzák. Közös ajánlattevőknek a Kbt. 35. §-ban foglaltakat be kell tartaniuk.
3.) Ajánlatkérő az eljárás során a hiánypótlás lehetőségét a Kbt. 71. § rendelkezéseinek megfelelően biztosítja. Ha a hiánypótlással az ajánlattevő az ajánlatban korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás - Ajánlatkérő nem rendel el újabb hiánypótlást.
4.) Az ajánlati felhívás a III.1.3.) (M1) szerinti alkalmassági feltételek és ezek előírt igazolási módja a minősített ajánlattevők hivatalos jegyzékébe történő felvétel feltételét képező minősítési szempontokhoz képest szigorúbb.
5.) A Kbt. 41/B. § (2) bekezdése alapján Ajánlatkérő rögzíti, hogy az EKR-ben csatolt formában benyújtandó elektronikus dokumentumoknak .jpeg, vagy .pdf fájlformátumúaknak kell lenniük. A dokumentumok csatolhatóak egy vagy több file-ban.
6.). Az eljárás, a kapcsolattartás és a levelezés nyelve a magyar, joghatás kiváltására csak a magyar nyelvű okiratok alkalmasak. Amennyiben bármely, az ajánlathoz csatolt okirat, igazolás, nyilatkozat nem magyar nyelven került kiállításra, akkor az eredeti dokumentum mellett csatolandó a magyar fordítás is. Ajánlatkérő nem várja el a szakfordításról és a tolmácsolásról szóló 24/1986. (VI. 26.) MT rendelet szerinti hitelesített magyar fordítás becsatolását, elfogadja a Kbt. 47. § (2) bekezdés szerinti ajánlattevő általi fordítást is. Magyar fordítás alatt az ajánlatkérő az olyan fordítást érti, amely tekintetében az ajánlattevő képviseletére jogosult személy nyilatkozik, hogy az mindenben megfelel az eredeti szövegnek, és a nyilatkozatát, valamennyi fordításhoz csatolja. A fordítás tartalmának a helyességéért az ajánlattevő a felelős.
7.) Az ajánlatnak tartalmaznia kell a felhívásban külön ki nem emelt, azonban a Kbt. vagy annak végrehajtási rendeletei által előírt egyéb nyilatkozatokat, igazolásokat és más dokumentumokat.
8.) A Debrecen, Dézsa utca és a Hordó utca új útburkolatának és csapadékvíz-elvezetésének tervezése egy beruházás részét képezi, egy egységet képez. A gazdasági, műszaki és minőségi, illetve a szerződés teljesítésével kapcsolatos szempontok vizsgálata során Ajánlatkérő megállapította, hogy a közbeszerzés egy részére történő ajánlattétel nem egyeztethető össze a gazdasági ésszerűséggel. A megvalósítandó feladatok egy utca útburkolatának és csapadékvíz-elvezetésének tervezéséhez kapcsolódnak, így azok részekre bontva, adott esetben több megbízottal kötött több szerződés útján történő megvalósítása nem kivitelezhető, az egyértelmű egyetemleges felelősség megállapítása is csak egy szervezet által biztosítható. A munkafolyamatok részajánlattételi körönként való egymástól elkülönítése gazdaságossági és logisztikai szempontból ésszerűtlen.
A tervezési feladatok részekre bontva, adott esetben több tervezővel kötött több szerződés útján történő megvalósítása jelentős időveszteséggel járna, valamint az ajánlati ár növekedését is eredményezné. A fentiek alapján Ajánlatkérő a projekttel kapcsolatos teljes körű tervezési feladatot egy gazdasági szereplőtől kívánja megrendelni annak érdekében, hogy a megvalósítás során elkerülje a koordinálással járó problémákat (amelynek nem megfelelősége egymással nem illeszkedő műszaki megoldásokhoz vezethet), továbbá az egyértelmű egyetemleges felelősség megállapítása az egy szervezet által biztosíthatóvá váljon.